text:
60/2015. (X. 8.) NFM rendelete a XLIII. Az állami vagyonnal kapcsolatos bevételek és kiadások fejezet központi kezelésű előirányzatai felhasználásáról.
Az államháztartásról szóló 2011. évi CXCV. törvény 109.  § (5)  bekezdésében kapott felhatalmazás alapján, az  államháztartásról
szóló törvény végrehajtásáról szóló 368/2011. (XII. 31.) Korm. rendelet 1.  melléklet I.  pont 27.  alpontjában meghatározott
feladatkörömben eljárva – a Kormány tagjainak feladat- és hatásköréről szóló 152/2014. (VI. 6.) Korm. rendelet 90. § 2. pontjában
megállapított feladatkörében eljáró nemzetgazdasági miniszterrel egyetértésben – a következőket rendelem el:
1. § E rendelet hatálya
a) a  Magyarország 2015. évi központi költségvetéséről szóló 2014. évi C. törvény 1.  melléklet XLIII. Az  állami
vagyonnal kapcsolatos bevételek és kiadások fejezet (a  továbbiakban: költségvetési fejezet), 2. Az  állami
vagyonnal kapcsolatos kiadások címbe sorolt központi kezelésű előirányzatokra és
b) az  államháztartásról szóló törvény végrehajtásáról szóló 368/2011. (XII. 31.) Korm. rendelet alapján
a költségvetési fejezetben a költségvetési év során megállapított új központi kezelésű kiadási előirányzatokra
[az a) és b) pont a továbbiakban együtt: előirányzatok] terjed ki.
2. § Az előirányzatoknak az  államháztartásról szóló 2011. évi CXCV. törvény 109.  § (5)  bekezdése szerinti
felhasználásának részletes szabályait az 1. melléklet tartalmazza.
3. § Az e  rendelet hatálya alá tartozó központi kezelésű előirányzatok vonatkozásában e  rendelet hatálybalépését
megelőzően tett kötelezettségvállalások az adott előirányzat tekintetében e rendeletben kijelölt kezelő szerv által
tett kötelezettségvállalásnak minősülnek.
4. § Ez a rendelet a kihirdetését követő napon lép hatályba.
Dr. Seszták Miklós s. k.,
 nemzeti fejlesztési miniszter


type: legislation

jurisdiction: Hungary

text:
1823/2015. (XI. 16.) Korm. határozata a gyenesdiási öntöttvas gyűjtemény állam által történő megvásárlásának és közgyűjteménybe helyezésének támogatásáról.
A Kormány
 1. egyetért azzal, hogy a gyenesdiási művészi öntöttvas gyűjtemény (a továbbiakban: gyűjtemény) kiemelt kulturális
jelentőséggel bír, ezért annak állami tulajdonba kerülése támogatandó;
 2. felhívja a  nemzetgazdasági minisztert, hogy a  gyűjtemény megvásárlása érdekében gondoskodjon 200,0 millió
forint forrás rendelkezésre állásáról a 2015. évi központi költségvetés terhére a XX. Emberi Erőforrások Minisztériuma
fejezetben;
Felelős: nemzetgazdasági miniszter
Határidő: felmerülés ütemében 3. felhívja az  emberi erőforrások miniszterét, hogy a  nemzeti kulturális érdekre figyelemmel jelölje ki a  gyűjtemény
vagyonkezeléséért felelős közgyűjteményt, valamint gondoskodjon a gyűjtemény látogathatóvá tételéről.
Felelős: emberi erőforrások minisztere
Határidő: az adásvételt követő 30 napon belül
Orbán Viktor s. k.,
 miniszterelnök


text:
1025/2010. (II. 5.) Korm. határozata az egységes európai igazságügyi portál létrehozásához kötődő hazai feladatokról.
1. A Kormány felhívja az igazságügyi és rendészeti minisztert, hogy gondoskodjon az európai igazságügyi portálon
(a továb biak ban: Portál) megjelenő információk folyamatos biztosításáról, frissítéséről és a Portálhoz kötődő jogi
glosszárium pontosságáról.
2. A Kormány felhívja a Miniszterelnöki Hivatalt vezető minisztert, a földművelésügyi és vidékfejlesztési minisztert,
továbbá felkéri az Országos Igazságszolgáltatási Tanács elnökét, a Magyar Országos Közjegyzői Kamara elnökét, hogy
minden olyan információt bocsássanak az Igazságügyi és Rendészeti Minisztérium rendelkezésére, amely a Portálon
közölt információk naprakészségének biztosításához, illetve a Portálnak – az elektronikus igazságszolgáltatásról szóló
akciótervnek meg fele lően – később beépítésre kerülő szolgáltatásaihoz szükségesek.
3. A Kormány felhívja a földművelésügyi és vidékfejlesztési minisztert, hogy a földhivatali portálra és a kormányzati
portálra mutató linken keresztül biztosítsa, hogy a földhivatali szolgáltatásokra, illetve a magyarországi ingatlanokra
vonatkozó információk elérhetőek legyenek a Portálról.
Felelős: földművelésügyi és vidékfejlesztési miniszter
Határidő: 2010. április, majd folyamatos a European Land Information Service-hez történő csatlakozásig
4. A Kormány felhívja a földművelésügyi és vidékfejlesztési minisztert, hogy a European Land Information Service-hez
 való csatlakozás útján biztosítsa, hogy a magyarországi ingatlanokra vonatkozó – az ingatlan-nyilvántartásról szóló
1997. évi CXLI. törvény ben foglaltaknak megfelelő – adatszolgáltatás elérhető legyen a Portálról.
Felelős: földművelésügyi és vidékfejlesztési miniszter
Határidő: a szükséges források rendelkezésre állásától, majd folyamatos
5. A Kormány felhívja az igazságügyi és rendészeti minisztert, hogy biztosítsa, hogy a Magyarországon bejegyzett
cégekre vonatkozó információk folyamatosan és legalább egy idegen nyelvre lefordított rovatcímekkel hozzáférhetők
legyenek a Portálon, az ott biztosított, a cégjegyzék portáljára mutató linken keresztül.
Felelős: igazságügyi és rendészeti miniszter
Határidő: 2010. április, majd folyamatos
6. A Kormány felhívja az igazságügyi és rendészeti minisztert, hogy biztosítsa, hogy az erre vonatkozó egységes és
elektronikus nyilvántartás kialakítása után a Magyarországon nyilvántartásba vett hatósági tolmácsokra vonatkozó
információk az erre szolgáló egységes felületen keresztül folyamatosan és legalább egy idegen nyelvre lefordított
rovatcímekkel hozzáférhetők legyenek a Portálról.
Felelős: igazságügyi és rendészeti miniszter
Határidő: 2011. december, majd folyamatos
7. A Kormány felhívja az igazságügyi és rendészeti minisztert, hogy biztosítsa, hogy a hazai csőd- és felszámolási
eljárásokra vonatkozó információk a cégjegyzék csatlakoztatásával az erre szolgáló egységes felületen keresztül
folyamatosan és legalább egy idegen nyelvre lefordított rovatcímekkel hozzáférhetők legyenek a Portálról.
Felelős: igazságügyi és rendészeti miniszter
Határidő: 2011. június, majd folyamatos
8. A Kormány felkéri a Magyar Országos Közjegyzői Kamarát, hogy legkésőbb 2013 júniusától biztosítsa, hogy
a hazánkban nyilvántartásba vett végrendeletekre vonatkozó információk az erre szolgáló egységes felületen
keresztül folyamatosan és legalább egy idegen nyelvre lefordított rovatcímekkel hozzáférhetők legyenek a Portálról.
9. A Kormány felkéri a Magyar Országos Közjegyzői Kamarát, hogy a fizetési meghagyásos eljárás elektronikus
végrehajtása technikai feltételeinek kialakítása során legyen figyelemmel az európai uniós fejlesztésekre, és biztosítsa,
hogy a későbbiekben az európai fizetési meghagyásos eljárás elérhető legyen a Portálról.
10. A Kormány felhívja az igazságügyi és rendészeti minisztert, hogy a Kormányt évente tájékoztassa az e határozatban
foglaltak meg valósulásáról, és szükség esetén tegyen javaslatot a Kormány intézkedésére.
11. Ez a kormányhatározat a közzétételét követő napon lép hatályba.
Bajnai Gordon s. k.,
miniszterelnök


text:
2010. LIV. törvény a Magyar Köztársaság Kormánya és Románia Kormánya között a magyar–román államhatárt keresztező földgázszállító vezetékekkel, valamint villamos távvezetékekkel kapcsolatos együttműködésről szóló megállapodás kihirdetéséről.
1. § Az Országgyűlés e törvénnyel felhatalmazást ad a Magyar Köztársaság Kormánya és Románia Kormánya között
a magyar–román államhatárt keresztező földgázszállító vezetékekkel, valamint villamos távvezetékekkel kapcsolatos
együttműködésről szóló megállapodás (a továbbiakban: Megállapodás) kötelező hatályának elismerésére.
2. § Az Országgyűlés a Megállapodást e törvénnyel kihirdeti.
3. § A Megállapodás hiteles magyar nyelvű szövege a következő:
„MEGÁLLAPODÁS
a Magyar Köztársaság Kormánya és Románia Kormánya között a magyar–román államhatárt
keresztező földgázszállító vezetékekkel, valamint villamos távvezetékekkel kapcsolatos
együttműködésről
a Magyar Köztársaság Kormánya és Románia Kormánya (a továbbiakban: Felek),
törekedve arra, hogy a Magyar Köztársaságban és Romániában fokozott figyelmet szenteljenek az energiaellátás
biztonságának,
egyetértve abban, hogy fejlesztik a kölcsönösen előnyös együttműködést a földgázszállításban és a villamosenergiaszállításban az államhatár mindkét oldalán,
figyelembe véve, hogy az országos földgázszállító és villamosenergia-szállító rendszerek összekötése a Magyar
Köztársaságban és Romániában az energiaellátás biztonságának növelését szolgáló stratégiai célkitűzés,
törekedve arra, hogy elősegítsék és megfelelő körülményeket biztosítsanak az országos földgázszállító rendszerek
összekötéséhez, valamint a Magyar Köztársaság, az Osztrák Köztársaság, a Bolgár Köztársaság, Románia és a Török
Köztársaság között a Nabucco Projekt tárgyában létrejött, Ankarában, 2009. július 13-án aláírt Megállapodás
rendelkezéseinek értelmében a Nabucco vezeték megépítéséhez,
elősegítve a két ország villamosenergia-rendszerének együttműködését, valamint a regionális villamosenergia-piacok
kialakítását és az országok közötti villamosenergia-kereskedelem fejlesztését,
figyelembe véve a Magyar Köztársaság és Románia között a beruházások ösztönzéséről és kölcsönös védelméről
Bukarestben, 1993. szeptember 16-án aláírt Megállapodást, valamint a Magyar Köztársaság és Románia között
a jövedelem- és a vagyonadók területén a kettős adóztatás elkerüléséről szóló, Bukarestben, 1993. szeptember 16-án
aláírt Egyezményt,
törekedve arra, hogy a jövőben kölcsönösen előnyösen együttműködjenek a szénhidrogén kutatásának és
kitermelésének elősegítése érdekében az államhatár mindkét oldalán,
a következőkben állapodtak meg:
1. Cikk Jelen Megállapodás alkalmazásában a fogalmak értelmezése a következő:
a) építés: az országos szállítórendszerek összekapcsolása céljából a két állam közötti határt keresztező vezetékek
létesítésének előkészítésével, meg valósításával és üzembe helyezésével kapcsolatos munkálatok az államhatár
vonalától számított 100 méteren belül;
A törvényt az Országgyűlés a 2010. június 14-i ülésnapján fogadta el.
b) üzemeltetés: azon tevékenységek és műveletek, amelyek a műszaki, gazdasági és biztonsági feltételeknek
megfelelően a vezetékek folyamatos működését, valamint műszaki adatainak nyilvántartását biztosítják;
c) fenntartás: a vezetékek üzemeltetője által a biztonságos üzemeltetés érdekében végzett tevékenységek
és munkálatok, különösen az élet megóvása, a munkahelyi egészség-, és munkavédelem, a környezet-, és
vagyonvédelem, valamint a biztonságos szállítás érdekében;
d) rekonstrukció: minden olyan, az a) és c) pontba nem sorolt munka, amelynek eredményeként megváltozik
a vezetékek műszaki paramétere;
e) üzemzavar-elhárítás: minden olyan tevékenység és művelet, amely meghibásodást követően a megfelelő
működési állapot helyreállítását szolgálja;
f) vezetékek: a 7. Cikkben említett földgázszállító, valamint a 8. Cikkben hivatkozott villamos távvezetékek.
2. Cikk (1) A Felek jelen Megállapodás végrehajtásával a Magyar Köztársaságban az energiaügyekért felelős miniszter által
irányított minisztériumot, Romániában a Gazdasági, Kereskedelmi és Üzleti Környezetért Felelős Minisztériumot
bízzák meg (a továbbiakban: Minisztériumok).
(2) A Felek intézkedéseket tesznek a 7. Cikkben és a 8. Cikkben meghatározott projektek meg valósulásának támogatására.
Jelen Megállapodás aláírását követően a Minisztériumok kijelölik a Megállapodás meg valósításában részt vevő
gazdasági társaságokat (a továbbiakban: gazdasági társaságok), és kölcsönösen tájékoztatják egymást a gazdasági
társaságok nevéről, székhelyéről és képviselőjéről.
(3) A Minisztériumok folyamatosan tájékoztatják egymást a gazdasági társaságok nevében, székhelyében, vagy
képviselőjében bekövetkezett bármely változásról, valamint a vezetékek saját területükön található, érintett
nyomvonalának számáról és kategóriájáról.
3. Cikk A jelen Megállapodás végrehajtásából eredő munkák elvégzésében részt vevő személyek munkaviszonyának vagy
megbízási jogviszonyának és a másik Fél területére történő beutazásának és tartózkodásának meg kell felelnie a Felek
vonatkozó, hatályos jogszabályainak.
4. Cikk (1) A jelen Megállapodás végrehajtásából eredő munkálatokat végző személyek a (2) bekezdésben szabályozott
névjegyzékkel és személyazonosságot igazoló okmánnyal a határátkelőhelyeken kívül is átléphetik az államhatárt.
(2) A gazdasági társaságok által kiállított névjegyzék tartalmazza a személyazonosságot igazoló okmányban foglalt
adatokon kívül a munkavégzés helyét, kezdetét, befejezésének várható időpontját, valamint a harmadik országból
származó személyek beutazásához, tartózkodásához és munkavállalásához szükséges okmány azonosítóját.
(3) A gazdasági társaságok kötelesek a névjegyzéket a munkák megkezdését megelőzően legalább 15 nappal a munkavégzés helye szerint területileg illetékes határellenőrző szervnek megküldeni, amely a névjegyzéket láttamozást
követően haladéktalanul megküldi a másik Fél határellenőrző szervének.
(4) A munkavégzést irányító személy a helyszínen a határellenőrző szervek felszólítására köteles a láttamozott
névjegyzéket felmutatni.
(5) A gazdasági társaságok kötelesek a határellenőrző szerveket és a határmegbízottakat elő zetesen értesíteni minden
olyan építési, üzemeltetési, fenntartási, rekonstrukciós és üzemzavar-elhárítási munkavégzésről, amely érintheti
a határjeleket vagy az államhatár vonalát, ideértve a határmetszéspontok meghatározását és kitűzését is.
(6) A vezetékek építésével, üzemeltetésével, fenntartásával, rekonstrukciójával, és üzemzavar-elhárításával kapcsolatos
munkálatokat úgy kell elvégezni, hogy az államhatár vonalát jelölő határjelek, a határhidakon lévő határtáblák
és egyéb jelek ne sérüljenek.
(7) A gazdasági társaságok elő zetesen tájékoztatják mindkét Fél határmegbízottait és határellenőrző szerveit a vezetékek
rendeltetésszerű, a biztonsági előírásoknak megfelelő használatához közvetlenül nem szükséges, egyéb
berendezéseknek a határvonal, illetve a határnyiladék közvetlen közelében történő elhelyezéséről, felszereléséről és
fenntartásáról. A gazdasági társaságok kötelesek mindkét Fél határmegbízottainak a határjeleket érintő munkavégzés
feltételeire vonatkozó állásfoglalását figyelembe venni.
(8) A határellenőrző szervek a másik félnek történő elküldés előtt kötelesek ellenőrizni a saját államuk gazdasági
társaságaitól kapott információk tartalmát és hitelességét.
5. Cikk (1) A gazdasági társaságok időben és a Felek belső jogszabályaival összhangban gondoskodnak a vezetékek építési,
üzemeltetési, fenntartási, rekonstrukciós, és üzemzavar-elhárítási munkái elvégzéséhez szükséges engedélyek
beszerzéséről.
(2) A vezetékek építési, üzemeltetési, fenntartási, rekonstrukciós, és üzemzavar-elhárítási munkáit azon Fél államában
hatályos jogi és műszaki előírásokkal – beleértve az egészségügyi és munkabiztonsági rendelkezéseket is – összhangban kell elvégezni, amelynek területén a vezetékek érintett része található.
(3) Az építési, üzemeltetési, fenntartási, rekonstrukciós, üzemeltetési és üzemzavar-elhárítási munkák idején az ellenőrző
szerveknek bejárása van az építési, üzemeltetési, fenntartási, rekonstrukciós és üzemzavar-elhárítási munkálatok
területére, és ellenőrzési jogkörüket a joghatósággal rendelkező állam területén gyakorolhatják.
6. Cikk (1) Amennyiben olyan körülmények következnek be, amelyek akadályozzák a Felek bármelyike kötelezettségeinek
teljesítését, vagy a jelen Megállapodás értelmezésére és alkalmazására vonatkozó vitás kérdés merül fel,
a Minisztériumok konzultációt folytatnak annak érdekében, hogy kölcsönösen elfogadható megoldást találjanak
a felmerült körülmények és nézeteltérések áthidalására és a jelen Megállapodás végrehajtásának biztosítására.
(2) A Minisztériumok közötti konzultációval nem rendezhető, a jelen Megállapodás rendelkezéseinek értelmezésével
vagy alkalmazásával kapcsolatos vitás kérdéseket a Felek tárgyalások útján rendezik.
7. Cikk (1) Ez a cikk a földgázszállító rendszerek összeköttetésének építésére, üzemeltetésére, fenntartására, rekonstrukciójára
és üzemzavar-elhárítására vonatkozik.
(2) A jelen cikk tárgyát képező vezetékek a következők:
a) Szeged–Arad nagynyomású földgázszállító tranzitvezeték és hírközlési kábel, amely Csanádpalota és N|dlac
(Nagylak) között, a B22 és B23 számú határjelek között metszi az államhatárt, a B22 határjeltől 47,2 méterre,
a B23 határjeltől 141 méterre a határ vonalában mérve;
b) Nabucco gázvezeték és hírközlési kábel, amely az a) pontban jelzett tranzitvezeték helyétől délre, attól 34 méterre
a B22 határjel irányában fog haladni.
8. Cikk (1) Ez a cikk a villamos távvezetékek építésére, üzemeltetésére, fenntartására, rekonstrukciójára és üzemzavarelhárítására vonatkozik.
(2) A jelen cikk tárgyát képező távvezetékek a következők:
a) Sándorfalva–Arad 400 kV-os villamos távvezeték, amely a B44 és a B45 határjelek között metszi az államhatárt;
b) Békéscsaba–N|dab (Nadab) 400 kV-os villamos távvezeték, amely a D53 és a D54 határjelek között metszi
az államhatárt. 9. Cikk (1) A 7. és 8. cikkben megnevezett vezetékekkel kapcsolatos tevékenységek a gazdasági társaságok közötti vállalati
együttműködés keretében valósulnak meg, amely tevékenységekért kizárólag a gazdasági társaságok viselnek
felelősséget.
(2) A Felek saját jogszabályaikkal összhangban intézkedéseket tesznek a gazdasági társaságok (1) bekezdésben
meghatározott tevékenységeinek támogatására.
10. Cikk A gazdasági társaságok a jelen Megállapodás alapján kivitelezett építési, üzemeltetési, fenntartási, rekonstrukciós
és üzemzavar-elhárítási munkák megkezdéséről kölcsönösen értesítik egymást.
11. Cikk (1) Ezt a Megállapodást a Felek határozatlan időre kötik.
(2) Ez a Megállapodás azon későbbi diplomáciai jegyzék kézhezvételétől számított 30. napon lép hatályba, amelyben
a Felek értesítették egymást arról, hogy a Megállapodás hatálybalépéséhez szükséges belső jogi előírásaiknak eleget
tettek.
(3) A Megállapodást a Felek a Megállapodás aláírását követő 45. naptól ideiglenesen alkalmazzák.
(4) A Megállapodást bármely Fél bármikor felmondhatja, a másik Félhez diplomáciai úton intézett írásos értesítéssel.
Ebben az esetben a Megállapodás a felmondásról szóló értesítés diplomáciai úton történő továbbításának napjától
számított 12 (tizenkettő) hónap elteltével hatályát veszti.
(5) Ez a Megállapodás a Felek közötti közös megállapodással írásban bármikor módosítható. A módosítások a 11. Cikk
(2) bekezdésében foglalt eljárásnak megfelelően lépnek hatályba.
Készült Budapesten, 2010. május 12. napján, két eredeti példányban, magyar és román nyelven, mindkét szöveg
egyaránt hiteles.
[Aláírások]”
4. § Az Országgyűlés jóváhagyja a Megállapodásnak a Megállapodás 11. Cikkének (3) bekezdésében meghatározott
időponttól kezdődően történő ideiglenes alkalmazását.
5. § (1) Ez a törvény – a (2) bekezdésben meghatározott kivétellel – a kihirdetését követő napon lép hatályba.
(2) A törvény 2–3. §-a a Megállapodás 11. Cikkének (3) bekezdésében meghatározott időpontban lép hatályba.
(3) A 4. §, valamint az 5. § (4) bekezdése a Megállapodás 11. Cikkének (2) bekezdésében meghatározott időpontban
hatályát veszti.
(4) E törvény hatályát veszti, ha Románia Kormánya arról értesíti a Magyar Köztársaság Kormányát, hogy nem kíván
a Megállapodásban részes féllé válni.
(5) A Megállapodás, illetve a törvény 2–3. §-a hatálybalépésének naptári napját, valamint a (2)–(4) bekezdésben
meghatározott időpontok naptári napját a külpolitikáért felelős miniszter annak ismertté válását követően a Magyar
Közlönyben haladéktalanul közzétett egyedi határozatával állapítja meg.
(6) E törvény végrehajtásához szükséges intézkedésekről az energiapolitikáért felelős miniszter gondoskodik.
Sólyom László s. k., Dr. Schmitt Pál s. k.,
köztársasági elnök az Országgyűlés elnöke